
Előterjesztés 
a Közgyűlés részére
Tisztelt Közgyűlés!
Budapest Főváros Közgyűlése a Budapest Főváros Önkormányzata 2014. évi összevont költségvetéséről szóló 11/2014. (III. 14.) Főv. Kgy. rendeletében bűnmegelőzési és közbiztonsági feladatok támogatására a „847402 Bűnmegelőzési keret” címen 60.000 eFt összegű előirányzatot biztosított. A Bűnmegelőzési és Közbiztonsági Bizottság a 9/2014. (III. 18.) számú határozatával, valamint a 15-17/2014. (IV. 29) számú határozataival javaslatot tett a rendelkezésre álló keret felhasználására, amelyet a Fővárosi Közgyűlés 652-666/2014. (IV. 30.) Főv. Kgy. határozataival jóváhagyott. A Bűnmegelőzési keret felhasználására vonatkozó testületi döntéseket jelen előterjesztés 1. számú melléklete tartalmazza.
A támogatási szerződésekben meghatározottak szerint a Támogatottak 2015. június 30-ig voltak jogosultak felhasználni a támogatási összegeket, illetve azokkal 2015. július 31-ig voltak kötelesek elszámolni. 
Jelen előterjesztés azon Támogatottak beszámolóit tartalmazza, amelyeket az előkészítő főosztály jogi és pénzügyi szempontból rendben találta. A fennmaradó Támogatottak esetében a beszámolók jogi és pénzügyi ellenőrzése folyamatban van, illetve egyes esetekben hiánypótlási felhívásra került sor.
A Budapesti Rendőr-főkapitányság (székhely: 1139 Budapest, Teve utca 4-6.), a Készenléti Rendőrség (székhely: 1101 Budapest, Kerepesi út 47-49.), a Repülőtéri Rendőr Igazgatóság (székhely: 1185 Budapest, Liszt Ferenc Nemzetközi Repülőtér), valamint a Budapesti Fegyház és Börtön (székhely: 1108 Budapest, Kozma utca 13.) támogatás felhasználásáról szóló szakmai beszámolót, valamint a pénzügyi elszámolást – 2015. június illetve július hónapban – határidőben benyújtották, amelyben tájékoztatást adtak a végrehajtott feladatokról.
A Budapesti Rendőr-főkapitányság két támogatási szerződés keretében részesült támogatásba. 
A Budapesti Rendőr-főkapitányság FPH015/314-2/2014. számú támogatási szerződése jelen előterjesztés 2. számú melléklete.
A Budapesti Rendőr-főkapitányság az FPH015/314-2/2014. számú támogatási szerződéshez kapcsolódó beszámolójában (3. számú melléklet) a graffiti elleni küzdelemről nyújt tájékoztatást, amelyet elfogásokkal, eredményes nyomozásokkal valósított meg. A támogatott a támogatási összeget a nyomozásban rész vevő személyek jutalmazására fordította.
A Budapesti Rendőr-főkapitányság FPH015/315-2/2014. számú támogatási szerződése jelen előterjesztés 4. számú melléklete.
A Budapesti Rendőr-főkapitányság az FPH015/315-2/2014. számú támogatási szerződéshez kapcsolódó beszámolójában (5. számú melléklet) az „Egyszerű eszközökkel a biztonságért” elnevezésű időkorúaknak szóló bűnmegelőzési programról, valamint az iskolákban megtartott baleset-megelőzési előadásokról nyújt tájékoztatást. A támogatott a támogatási összeget az előadás-sorozat költségeire, valamint vagyonvédelmi eszközök és védőmellények beszerzésére fordította. 
A támogatási szerződés tárgyában megemlítésre került a Fővárosi Rendőrség története című könyv elkészítése. A kiadvány elkészítése nem valósult meg, ezáltal a Támogatott részéről 2015. július 6-án 2.802.211 Ft visszafizetésre került Budapest Főváros Önkormányzata költségvetési elszámolási számlájára.
A Készenléti Rendőrség FPH015/310-2/2014. számú támogatási szerződése jelen előterjesztés 6. számú melléklete.
A Készenléti Rendőrség beszámolójában (7. számú melléklet) a Különleges Szolgálatok Igazgatósága Bevetési Főosztály III. Lovas és Kutyás Szolgálati Osztály Lovas Alosztálya tevékenységéről nyújtott részletes tájékoztatást. A kapott támogatást a főváros közbiztonsági helyzetének, közrendjének javítása érdekében a lovas járőr tevékenységre, valamint ehhez kapcsolódóan a Lovas és Kutyás Alosztály számára takarmányra és egyéb élelmezési költségekre fordította.
A Repülőtéri Rendőr Igazgatóság FPH015/311-2/2014. számú támogatási szerződése jelen előterjesztés 8. számú melléklete.
A Repülőtéri Rendőr Igazgatóság FPH015/311-2/2014. számú támogatási szerződésének 1. számú módosítását, amely az eredeti támogatási cél megváltoztatására irányult a Fővárosi Közgyűlés a 17-20/2015. (I. 28.) Főv. Kgy. határozatival jóváhagyta. A támogatási szerződés módosításra vonatkozó testületi döntéseket jelen előterjesztés 9. melléklete tartalmazza.
A Repülőtéri Rendőr Igazgatóság FPH015/9-2/2015. számú FPH015/311-2/2014. számú támogatási szerződésének 1. számú módosítás jelen előterjesztés 10. számú melléklete.
A Repülőtéri Rendőr Igazgatóság beszámolója (11. számú melléklet) a közrendvédelmi, közbiztonsági, bűnmegelőzési és rendőri tevékenység infrastrukturális feltételrenszerének fejlesztésre fordított tevékenységről nyújt tájékoztatást. A támogatott a támogatási összeget mobil kommunikációs eszközök, tabletek, multifunkciós eszközök beszerzésére fordította.
A Budapesti Fegyház és Börtön FPH015/231-2/2014. számú támogatási szerződése jelen előterjesztés 12. számú melléklete.
A Budapesti Fegyház és Börtön beszámolójában (13. számú melléklet) a Bűnmegelőzési és Közbiztonsági Bizottság drogprevenciós programjának részeként megvalósult előadás-sorozatról nyújtott tájékoztatást. A kapott támogatást a  fiatalok számára  az intézményben megtartásra kerülő előadások és interaktív bemutatók szervezésének költségeire fordította.
A pénzügyi elszámolások a szerződésekben meghatározott formában készültek és a bizonylatok másolatai rendelkezésre állnak, a beszámolók teljes anyagai megtekinthetők a Főpolgármesteri Hivatal Üzemeltetési Főosztályán.
Fentiek alapján javaslom a „847402 Bűnmegelőzési keret” terhére támogatott Budapesti Rendőr-főkapitányság, Készenléti Rendőrség, Repülőtéri Rendőr Igazgatóság és Budapesti Fegyház és Börtön 2014. évi támogatásának felhasználásáról készített szakmai és pénzügyi beszámolók elfogadását.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjen.

Határozati javaslat
A Fővárosi Közgyűlés úgy dönt, hogy:

a Fővárosi Közgyűlés által a Budapesti Rendőr-főkapitányság, részére 2014. évben FPH015/314-2/2014. számú támogatási szerződés alapján nyújtott 4 000 eFt összegű egyszeri, vissza nem térintendő támogatás felhasználásáról szóló 3. melléklet szerinti beszámolót elfogadja, egyúttal felkéri a főpolgármestert, hogy erről tájékoztassa a támogatottat.
határidő:	30 nap
felelős: 	Tarlós István


a Fővárosi Közgyűlés által a Budapesti Rendőr-főkapitányság, részére 2014. évben FPH015/315-2/2014. számú támogatási szerződés alapján nyújtott 7 000 eFt összegű egyszeri, vissza nem térintendő támogatás felhasználásáról szóló 5. melléklet szerinti beszámolót elfogadja, egyúttal felkéri a főpolgármestert, hogy erről tájékoztassa a támogatottat.
határidő:	30 nap
felelős: 	Tarlós István


a Fővárosi Közgyűlés által a Készenléti Rendőrség részére 2014. évben FPH015/310-2/2014. számú támogatási szerződés alapján nyújtott 8 000 eFt összegű egyszeri, vissza nem térintendő támogatás felhasználásáról szóló 7. melléklet szerinti beszámolót elfogadja, egyúttal felkéri a főpolgármestert, hogy erről tájékoztassa a támogatottat.
határidő:	30 nap
felelős: 	Tarlós István


a Fővárosi Közgyűlés által a Repülőtéri Rendőr Igazgatóság részére 2014. évben
FPH015/311-2/2014. számú támogatási szerződés, valamint annak FPH015/9-2/2015.  számon iktatott 1. számú módosítása alapján nyújtott 3 000 eFt összegű egyszeri, vissza nem térintendő támogatás felhasználásáról szóló 11. melléklet szerinti beszámolót elfogadja, egyúttal felkéri a főpolgármestert, hogy erről tájékoztassa a támogatottat.
határidő:	30 nap
felelős: 	Tarlós István

a Fővárosi Közgyűlés által a Budapesti Fegyház és Börtön részére 2014. évben
FPH015/231-2/2014. számú támogatási szerződés alapján nyújtott 5 000 eFt összegű egyszeri, vissza nem térintendő támogatás felhasználásáról szóló 13. melléklet szerinti beszámolót elfogadja, egyúttal felkéri a főpolgármestert, hogy erről tájékoztassa a támogatottat.
határidő:	30 nap
felelős: 	Tarlós István



Határozathozatal módja:
Az 1-5 számú határozati javaslat elfogadásához egyszerű szavazattöbbség szükséges.

Budapest, 2015.            hó          nap

	

	dr. Kocsis Máté
önkormányzati és rendészeti
tanácsnok



	Láttam:

	Sárádi Kálmánné dr.
főjegyző

